РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број:

7. септембар 2021. године

Б е о г р а д

На основу члана 84. Пословника Народне скупштине, Одбор за уставна питања и законодавство, на седници одржаној 7. септембра 2021. године, донео је следећу

О Д Л У К У

о организовању Десетог јавног слушања

1. Организује се Десето јавно слушање Одбора за уставна питања и законодавство на тему „Промене Устава Републике Србије у области правосуђа“.

2. Десето јавно слушање ће се одржати **у** **четвртак, 16. септембра 2021. године** **у Новом Саду, у Великој сали Скупштине Града Новог Сада, Жарка Зрењанина 2, III улаз, са почетком у 11,00 часова**.

3. На Десето јавно слушање биће позвани, у складу са чланом 84. став 5. Пословника Народне скупштине, чланови Одбора, народни посланици и друга лица чије је присуство од значаја за тему јавног слушања.

4. На Десето јавно слушање биће позвани и:

- председник Владе Ана Брнабић;

- министар правде Маја Поповић;

- проф. др Владан Петров, судија Уставног суда Републике Србије и члан Венецијанске комисије за Србију;

- Милош Вучевић, градоначелник Града Новог Сада;

- Јелена Маринковић Радомировић, председник Скупштине Града Новог Сада;

- председник и судије Апелационог суда у Новом Саду;

- Апелациони јавни тужилац и заменици Апелационог јавног тужиоца у Новом Саду;

- представници Одељења Управног суда у Новом Саду;

- представници Одељења Прекршајног Апелационог суда у Новом Саду;

- представници Привредног суда у Новом Саду;

- проф. др Бранислав Ристивојевић, декан Правног факултета у Новом Саду;

- Срђан Добросављев, председник Огранка адвоката Нови Сад;

- Ненад Вујић, директор Правосудне академије;

- и други заинтересовани за учешће.

ПРЕДСЕДНИК

Јелена Жарић Ковачевић